CELEX: C2004/300/89
Language: et
Date: 2004-12-04 00:00:00
Title: Kohtuasi T-375/04: Grandits GmbH ja viie teise hageja 17. septembri 2004 hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/45
            
         Grandits GmbH ja viie teise hageja 17. septembri 2004 hagi Euroopa Ühenduste Komisjoni vastu
   (Kohtuasi T-375/04)
   (2004/C 300/89)
   Kohtumenetluse keel: saksa
   Grandits GmbH, asukoht Kirchschlag (Austria), Scheucher-Fleisch GmbH, asukoht Ungerdorf (Austria), Tauernfleisch Vertriebs GmbH, asukoht Flattach (Austria), Wech-Kärntner Truthahnverarbeitung GmbH, asukoht Glanegg (Austria), Wech-Geflügel GmbH, asukoht St. Andrä (Austria) ja Johann Zsifkovics, elukoht Viin (Austria) esitasid 17. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on Rechtsanwalt J. Hofer ja Rechtsanwalt T. Humer.
   Hageja palub esimese astme kohtul:
   
               —
            
            
               tühistada komisjoni 30. juuni 2004. aasta otsus C (2004) 2037 (lõplik), mis käsitleb riigi abi NN 34A 2000/Österreich (Austria) “Qualitätsprogramme und das AMA-Biozeichen und das AMA-Gütesiegel” (kvaliteediprogramm ning AMA-biotähis ja AMA kvaliteedimärk);
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Esiteks väidavad hagejad, et rikutud on menetlusnorme. Komisjon käsitles vaidlustatud otsuse esemeks olevaid meetmeid abina, mille kohta on esitatud teadaanne, kuigi Austria ei ole komisjoni neist teavitanud. Komisjon rikkus määruse nr 659/1999 artikli 4 lõiget 4, sest komisjonil puudub kaalutlusõigus ning ta oleks pidanud algatama ametliku uurimismenetluse. Komisjon on rikkunud põhjendamiskohustust, kuna ta ei uurinud kõiki kaebuse esitaja poolt talle teadmiseks esitatud õiguslikke ja faktilisi seisukohti hoolikalt ning erapooletult. Viiekümne kahe kuu pikkune esialgse uurimismenetluse läbiviimise ajavahemik ei ole proportsionaalne ning seega rikub see menetluse proportsionaalse kestuse üldist põhimõtet.
   Lisaks väidavad hagejad, et rikutud on EÜ asutamislepingu artikli 87 lõike 3 punkti c. Seoses ebapiisava uurimise ning asjaolude tuvastamisega eeldas komisjon, et EÜ asutamislepingu artikli 87 lõike 3 punktis c nimetatud erandi kohaldamise eeldused on täidetud.
   Viimaks väidavad hagejad, et komisjon on rikkunud EÜ asutamislepingu artikli 88 lõike 3 kolmandas lauses ja määruse nr 659/99 artiklis 3 sätestatud kavatsetud meetmete rakendamiskeeldu. Kui riigiabist ei ole teatatud, kehtib tema suhtes rakendamiskeeld. Olukorra tagasiulatuvalt otsusega nõuetele vastavaks muutmine ei ole lubatud.